ईरान में हर साल बजट का एक बड़ा हिस्सा खामेनेई के कार्यालय को भेजा जाता है. इसे लेकर भी लोगों में खासी नाराजगी रहती है. दरअसल, इस पैसे का खामेनेई कहां और कैसे उपयोग करते हैं, उनसे यह कोई नहीं पूछ सकता. राष्ट्रपति इस पैसे का हिसाब भी नहीं ले सकता. बताते हैं कि यह पैसा खामेनेई के अधीन कई धार्मिक संस्थानों को भेजा जाता है. साथ ही वह इसका इस्तेमाल अन्य देशों के शिया समुदाय के बीच अपने प्रभुत्व को बढ़ाने के लिए करते हैं.